
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E
privind aprobarea participării Consiliului Local al Municipiului Focşani în calitate de organizator, prin Clubul Sportiv Municipal Focşani 2007, la desfăşurarea Open-ului României de Karate SKDUN, ce va avea loc în luna iunie 2015 
              Consiliul Local al Municipiului Focşani, judeţul Vrancea, întrunit în şedinţă ordinară,

Analizând proiectul de hotărâre iniţiat de Primarul Municipiului Focșani, prin care se propune aprobarea participării Consiliului Local al Municipiului Focşani în calitate de organizator, prin Clubul Sportiv Municipal Focşani 2007, la desfăşurarea Open-ului României de Karate SKDUN, ce va avea loc în luna iunie 2015 şi  raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 29936/27.05.2015;

· Văzând avizul favorabil al Comisiei de buget și administrație publică;

· Având în vedere adresa nr. 1015/21.05.2015 transmisă  de  Clubul Sportiv Municipal Focșani 2007;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art. 1  Se aprobă participarea Consiliului Local al Municipiului Focşani în calitate de organizator, prin Clubul Sportiv Municipal Focşani 2007, la desfăşurarea Open-ului României de Karate SKDUN, ce va avea loc în luna iunie 2015.
                Art. 2 (1) Se aprobă alocarea sumei de 14,00 mii lei, Clubului Sportiv Municipal Focşani 2007 pentru organizarea Open-ului României de Karate SKDUN, ce va avea loc în luna iunie 2015, prin repartizarea din fondul de rezervă bugetară la dispoziția consiliului local și majorarea bugetului propriu la venituri „Subvenţii pentru instituţii publice” (43.10.09) şi la  cheltuieli „Bunuri şi servicii”, articolul bugetar „Alte cheltuieli cu bunuri şi servicii” (20.30.30),cu suma de 14,00 mii lei.
                          (2) Suma prevazută la alin (1) va fi utilizată de Clubul Sportiv Municipal Focşani 2007 pentru Open-ului României de Karate SKDUN, ce va avea loc în luna iunie 2015,  astfel: 3,10 mii lei pentru 310 medalii, 4,50 mii lei pentru 90 trofee loc I, 4,00 mii lei pentru 40  trofee cluburi participante, şi 2,40 mii lei pentru cheltuieli de transport-transfer aeroport. 

                 Art. 3 Direcţia economică, prin Serviciul buget contabilitate, este autorizată să introducă modificările corespunzătoare în structura Bugetului General al Municipiului Focşani pe anul 2015.
                Art. 4 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, Direcţia de resurse umane şi coordonare unităţi subordonate şi Clubul Sportiv Municipal Focşani 2007.

     PREŞEDINTE DE ŞEDINŢĂ,

           Balaban Elena Luminița
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană
Municipiul Focşani, 28 mai 2015

